Niža Wjes

Niža Wjes ( Niesendorf) je mała wjeska  w hornjołužiskim wokrjesu Budyšin. Słuša k Rakečanskej gmejnje a leži 144 metrow nad mórskej hładźinu. Hač do lěta 1936 běše samostatna gmejna. Njedaloko Nižeje Wsy namaka so woblubowana lěsna kupjel.

 Geografija 
Susodne wjeski su Rakecy na sewjerowuchodźe, Šešow na juhu a Jitk na zapadźe.

Michał Rostok naliči 1887 slědowace serbske ležownostne mjena: Zahony, Na drózy, Huški (Łužki?), W rokotowym kerku, Studnički, Jězory, Dźěłošća, Kročicy, Łuki, Močidło, Na běłym kamjenju, Na dołach, Na starej Wsy.Michał Rostok: Ležownostne mjena. W: ČMS 40 (1887), str. 3–50, tu str. 21 (digitalizat).

 Stawizny 
Prěnje historiske naspomnjenje jako Niesendorf pochadźa hakle z lěta 1600, hdyž słušeše wjes k ležownosćam klóštra Marijina hwězda. Ewangelscy Nowšenjo přisłušachu hač do lěta 1874 Njeswačanskej wosadźe a wot toho časa Rakečanskej.

 Wobydlerstwo a rěč 
W lěće 1884 měješe wjes po Mukowej statistice 68 wobydlerjow, z nich 66 Serbow. 1925 bě wot cyłkownje 59 wobydlerjow 56 ewangelskich.

Po ludličenju w lěće 2011 bydlachu we wsy 38 wobydlerjow w přerěznej starobje wot 47 lět (Sakska: 46,4).Wuslědki ludličenja 2011 za Rakecy (pdf)

mini|center|upright=1.7|Powětrowy wobraz wjeski z lěsnej kupjelu w pozadku

 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Rakecy
Kategorija:Sydlišćo w serbskim sydlenskim rumje
Kategorija:Prěnje naspomnjenje 1600
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1936